## Møtebok/protokoll for Askim menighetsråd

|  |  |
| --- | --- |
| **Møtedato:** | 18. juni 2020 |
| **Møtetid:** | Kl 18.00 |
| **Møtested:** | Grøtvedt menighetssenter |

**Til stede fra menighetsrådet:** Espen Halvorsen, Ida Marie Nielsen, Ann-Christin Wøien, Marit Fredheim, Arne Lein (1. vara), Magne Torbjørnsen (sokneprest).

**Forfall:** Eva M. Witzøe, Erik Greibesland, Odd Kenneth Sydengen, Thor Hals

**Saksliste**

**MR-sak 28/2020 Godkjenning av innkalling og protokoll fra forrige møte.**

Innkalling og protokoll ble godkjent.

**MR-sak 29/2020 Møte med menighetens trosopplærere**

*Saken gjelder:* Vi fortsetter vår samtalerunde med alle fagområdene i menigheten. Denne gangen får vi besøk av trosopplærerene. Vedlagt ligger det forberedelsesdokumentet som trosopplærerene har fått utdelt i forkant. Viktig at du som MR-medlem tenker igjennom om det kan være andre spørsmål/fokusområder du ønsker å ta opp med dem.

AU har også bedt om at de tenker igjennom hvordan de ser for seg å få i gang aktiviteten igjen over sommeren, hva blir det viktig å fokusere på? Har koronatiden skapt nye rammer vi må fortsette å ta hensyn til i overskuelig fremtid?

*Vedtak:* MR uttrykker stor anerkjennelse for den jobben som trosopplærerne utfører overfor menighetens yngste medlemmer. Dette er et viktig arbeid for å skape grunnlag for vekst og utvikling. Trosopplærerne/stab skal få tilgang til MR-protokollene. Innspillet vedrørende barne- og familieutvalg tas med i det videre arbeidet i rådet. MR ønsker Anita og Anne Line lykke til med det videre arbeidet.

**MR-sak 30/2020 Status rundt koronasituasjonen**

*Saken gjelder:* Samfunnet åpnes gradvis opp. Også kirken har begynt å åpne mer opp og vi har så smått kommet i gang med gudstjenester igjen. Magne gir en statusrapport på drift og erfaringer så langt.

*Vedtak:* Informasjonen tas til orientering. Staben utfordres på å sende ut et informasjonsskriv til alle frivillige rundt behovet for hjelp til håndheving av smittevernstiltakene på gudstjenester generelt og under konfirmasjonsperioden spesielt.

**MR-sak 31/2020** **Saker fra FR-møtet 20. mai**

*Saken gjelder:* Protokoll fra FR-møte den 20. mai ligger vedlagt. Denne vil bli kommentert i møtet.

*Vedtak:* Vedtaket som opprinnelig ble gjort i Fellesnemnda vedrørende lokalisering, etterspørres og gjøres kjent for MR-medlemmene. Kirkevergen bes om å finne frem dette. Vi må tenke gjennom hvorfor vi mener «hovedbølet» for kirkene i Indre Østfold bør ligge i Askim og flagge dette.

**MR-sak 32/2020** **Valg av styrerepresentanter til Stiftelsen Askim Prestegård**

*Saken gjelder:* Iflg vedtektene for Stiftelsen Askim prestegård, er det Askim menighetsråd som velger representanter til styret. Vedlagt følger innstilling fra valgkomiteen, og menighetsrådet skal gjennomføre valget på dette møtet. Ref sak 25/2020

*Vedtak:* Valgkomiteens forslag til nytt styre ble enstemmig vedtatt.

Stiftelsesdokumentene gjennomgås. Fram mot neste valg, vil vi se på en revisjon av vedtektene. En slik revisjon/endring må skje innenfor de regler som gjelder for stiftelser. Dette regelverket må derfor sjekkes ut. MR sitt ønske er at visjonen blir mer synlig i vedtektene.

Overføringer til stiftelsen fra FR forbindes med kirken og må være en del av diskusjonen.

En forutsetning for vedtaket er at vi er beslutningsdyktige!

**MF-sak 33/2020 Orienteringer/saker til oppfølging**

* Status fra sokneprest
* Økonomi/rapportering
* Utlysning av vikariat ungdomsarbeider
* Status nytt menighetsblad
* Alle MR-ledere har hatt møte sammen med kirkeverge og leder i FR
* Status ift nytt økonomiutvalg og vaktmestergruppe Grøtvedt menighetssenter
* Rapport fra nestleder i MR ift seminar for valgte ledere i Borg

Noen av sakene er kommentert i konkrete saker tidligere i møtet.

Sognepresten opplyste at utlysning av vikariat for ungdomsarbeider grunnet langvarig sykemelding (50 – 80% i ett år med mulighet for forlengelse i organisasjonen) snart vil bli lagt ut på finn.no.

Sognepresten orienterte også om en henvendelse fra KABB med innbydelse til å delta i et diakonalt prosjekt. Målet med prosjektet er å bistå og hjelpe norske menigheter til å finne og komme i kontakt med kirkemedlemmer som har nedsatt funksjonsevne generelt, og syns- og lesehemmede spesielt. Diakonen vil eventuelt bli kontaktperson og vil måtte sette av en del tid til møter om dette. Vi gir positiv tilbakemelding under forutsetning av beskrivelse av prosjektet. Denne er senere mottatt av rådets medlemmer på epost.

Når det gjelder navn på nytt menighetsblad, er det fremkommet fire – fem forslag. Ida Marie sender epost som viser disse.

Møtet med MR-ledere, kirkeverge og leder i FR var positivt, og det er ønske om å fortsette med denne typen samlinger.

Det har ikke skjedd noe i økonomiutvalgsaken. Når det gjelder vaktmestergruppe Grøtvedt menighetssenter, er det lagt ut en sak om dette på nettet, men foreløpig har ingen respondert.

Ida Marie har vært på seminar for valgte ledere i Borg om kommunikasjon i vårt samfunn og vår tid. Vi bruker hennes kunnskap om dette når vi møter på tematikken i vårt arbeid.

**MR-sak 34/2020 Åpen post**

Her kan alle medlemmer komme med nye innspill til saker man ønsker å ta opp. Bare en kort orientering/introduksjon uten tid til debatt.

Det ble utdelt en oversikt over aktive og inaktive utvalg i Askim menighet. Noen er pålagte mens andre bare er anbefalt opprettet. Medlemmene bes tenke gjennom om alle utvalgene er nødvendige. Saken kommer opp på teammøte i august. Der blir det fokus på hva de ansatte ville benytte et slikt utvalg til hvis de hadde det.

Fra høsten vil en fra ledergruppa i administrasjonen være med på våre MR-møter. Dette for å sørge for at får en best mulig kommunikasjon/informasjonsflyt mellom MR og staben og at vedtak/tiltak blir fulgt opp.

Askim kulturforum har sendt en forespørsel vedrørende nytt julespill. Askim kommune er oppløst, men julespillet ønskes videreført. Vi stiller oss positive til dette. Dialog er innledet, og samtaler vil fortsette etter ferien. Nytt styre og nye vedtekter i kulturforumet må på plass.

Når det gjelder saken om å skifte ut den bakerste benkeraden i kirken med stoler, presser sognepresten på for å få gjennomført vedtaket. Viktig å ha dette på plass til høstens oppstart.

|  |
| --- |
|  |

Møtet hevet klokka 20.45

Espen Halvorsen (sign.)

Leder i rådet

Marit Fredheim

sekretær i rådet